*A farizeusok között ott volt Nikodémus is, aki korábban elment Jézushoz, és beszélt vele. Azt mondta:*  (Jn 7,50)

Egy Jézusban hívő farizeus. Már korábban volt benne annyi kíváncsiság hogy elment Jézushoz, igaz – elővigyázatosságból – éjszaka. A kíváncsisága és a találkozás vágya valamiképpen csak legyőzte félelmét. A találkozás – a várakozásnak megfelelően – nem múlt el nyomtalanul. Nikodémusnak megváltozott a viszonya Jézushoz. Meglátta, felismerte Jézus nagyságát, küldetésének kiterjedt voltát. Jézus mellett állt a találkozás után.

Találkoztál már személyesen Jézussal? Ma még létrejöhet ez a találkozás, Ő vár. Mindenkit ismer, minden helyzet nyitott Előtte, és jó megoldások kísérik munkáját. A jó megoldás értékes és időtálló. Jézus megoldásai az örökkévalóságban is megmaradnak. Ebből következik, hogy rövidtávon (ami a földi lét időtartama) szokatlan lehet. De Ő jó! Jóból csak jó tud származni – mindenki számára. *Vadon Gyula*